JY LEES NOU Kyk dié denims vir mans!
Van laslap-detail tot hooggesnyde meisie-style ... dít is die nuwe jeans waarin mans nou ook gaan pronk.
Denim wat meer ingeleef lyk, "uitgewas" of oordadig gekleur is, word al hoe gewilder. Die skeure word al hoe erger en die gate groter, sê die ontwerpers van Topshop se Topman.
Die laslap-detail bly nie net by denim op denim nie. Ons sal ook ander teksture en kleure begin sien soos wat die tendens posvat. Ook detail soos appliek-bloeisels kan die denim versier, soos hier deur Dsquared2 gewys word. "Graffiti" word ook met bleikmiddel op die items geskryf.
'Girlfriend'-jeans vir mans
Ja, dis nou nie meer net boyfriend-jeans vir vroue nie. Hooggesnyde broeke, wat ons met vrouestyle assosieer, begin die laaggesnyde hipster-snit vervang. Tog was die styl tot en met die 90's deel van mans se klerekas. Al skrik ons nou daarvoor is dit beslis nie 'n nuutjie nie.